**Ministru kabineta noteikumu projekta “Grozījumi Ministru kabineta 2018.gada 6.februāra noteikumos Nr.78 “Prasības elektrotransportlīdzekļu uzlādes, dabasgāzes uzpildes, ūdeņraža uzpildes un krasta elektropadeves iekārtām”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Atbilstoši Ministru kabineta 2009.gada 15.decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība”5.1 punktam nav jāaizpilda. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta iekārtas likuma 31.panta pirmās daļas 3.punkts.  Eiropas Komisijas 2017. gada 17. maija argumentētais atzinums pārkāpuma procedūras lietā Nr. 2017/0147. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Eiropas Komisija ir uzsvērusi alternatīvo degvielu būtisko lomu transporta emisiju samazināšanas kontekstā. Arī Latvijā nevajadzētu kavēties ar šī sektora attīstības veicināšanu, ņemot vērā, ka pieņemto pasākumu pozitīvie rezultāti nebūs sagaidāmi īstermiņā, bet noteiktie ne-ETS SEG samazinājuma mērķi Latvijai jāizpilda jau no 2020.gada.  Ministru kabineta 2018.gada 6.februāra noteikumi Nr.78 “Prasības elektrotransportlīdzekļu uzlādes, dabasgāzes uzpildes, ūdeņraža uzpildes un krasta elektropadeves iekārtām” (turpmāk – MK noteikumi) nosaka vienotas prasības elektrotransportlīdzekļu uzlādes, dabasgāzes uzpildes un ūdeņraža uzpildes iekārtām. Ņemot vērā, ka Latvijā alternatīvo degvielu politika ir tikai pašā attīstības sākumposmā, vienotu prasību noteikšana šādu transportlīdzekļu uzpildes un uzlādes stacijām ir īpaši svarīga, jo, pamatojoties uz saņemto informāciju no nozares, secināms, ka šajā jomā valda neskaidrības un nenoteiktība šādu staciju izbūvei.  Lai korekti pārņemtu Eiropas Parlamenta un Padomes 2014.gada 22.oktobra Direktīvas 2014/94/ES par alternatīvo degvielu infrastruktūras ieviešanu prasības, Eiropas Komisija Latvijai ir norādījusi, ka MK noteikumu tvērums attiecināms ne tikai uz publiski pieejamām uzpildes un uzlādes stacijām, bet arī privātajiem uzpildes un uzlādes punktiem. Tāpat Eiropas Komisija ir arī informējusi, ka pārkāpuma procedūra Nr. 2017/0147 pret Latviju netiks slēgta, kamēr nebūs veikti attiecīgi grozījumi MK noteikumos. Līdz ar to ir izstrādāti grozījumi MK noteikumos, tos attiecinot ne tikai uz publiski pieejamiem, bet arī uz privātajiem elektrotransportlīdzekļu uzlādes, dabasgāzes uzpildes, ūdeņraža uzpildes punktiem. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, VAS “Ceļu satiksmes drošības direkcija”. |
| 4. | Cita informācija | Nav. |
|  | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Privāto elektroenerģijas, saspiestās dabasgāzes, sašķidrinātās dabasgāzes un ūdeņraža uzpildes un uzlādes punktu īpašnieki. |
| 2. | Tiesiskā regulējuma ietekme uz tautsaimniecību un administratīvo slogu | Nav. |
| 3. | Administratīvo izmaksu monetārs novērtējums | Nav. |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav. |
|  | | |
| **III. Tiesību akta projekta ietekme uz valsts budžetu un pašvaldību budžetiem** | | |
| Projekts šo jomu neskar. | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |

|  |  |
| --- | --- |
| Nepieciešamie saistītie tiesību aktu projekti | Ministru kabinetam deleģējumu izdot prasības elektrotransportlīdzekļu uzlādes, dabasgāzes uzpildes un ūdeņraža uzpildes iekārtām paredzēts iekļaut patlaban izstrādē esošajā Transporta enerģijas likumprojektā, kura virzītāja ir Ekonomikas ministrija. Taču, ņemot vērā, ka minētais likumprojekts ietver arī biodegvielu tirgus regulējumu, sagaidāms, ka tā saskaņošana prasīs ilgāku laiku.  Pamatojoties Eiropas Komisijas sniegto informāciju par iespējamo tiesvedību, noteikumu projektu izņēmuma kārtā paredzēts izdot uz pagaidu deleģējuma pamata saskaņā ar Ministru kabineta iekārtas likuma 31.panta pirmās daļas 3.punktu. Vienlaikus tiks noteikts deleģējums Transporta enerģijas likuma 7.pantā šādā redakcijā: ” Prasības elektrotransportlīdzekļu uzlādes, dabasgāzes uzpildes un ūdeņraža uzpildes iekārtām un to ierīkošanai, kā arī tehniskās specifikācijas krasta elektropadeves iekārtām un uzpildes un uzlādes punktos patērētājiem norādāmo informāciju nosaka Ministru kabinets.”. Pēc Transporta enerģijas likuma spēkā stāšanās (paredzams 2018.gada otrajā pusē) tiks sagatavoti tehniski grozījumi noteikumu projekta deleģējumā, aizstājot to ar Transporta enerģijas likuma 7.pantā noteikto deleģējumu. |
| Atbildīgā institūcija | Ekonomikas ministrija,  Satiksmes ministrija. |
| Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |

|  |  |  |
| --- | --- | --- |
| 1. | Saistības pret Eiropas Savienību | Eiropas Parlamenta un Padomes 2014.gada 22.oktobra Direktīva 2014/94/ES par alternatīvo degvielu infrastruktūras ieviešanu (Oficiālais Vēstnesis L 307, 28.10.2014., 1./20. lpp.) |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |  |  |  |
| --- | --- | --- | --- |
| **1.tabula**  **Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Eiropas Parlamenta un Padomes 2014.gada 22.oktobra Direktīva 2014/94/ES par alternatīvo degvielu infrastruktūras ieviešanu (Oficiālais Vēstnesis L 307, 28.10.2014., 1./20. lpp.) | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2014/94/ES 2.panta 7.punkts | Noteikumu projekta 2.punkts | Pārņemts pilnībā | Stingrākas prasības neparedz |
| Direktīvas 2014/94/ES 2.panta 8.punkts | Noteikumu projekta 3.punkts | Pārņemts pilnībā | Stingrākas prasības neparedz |
| Direktīvas 2014/94/ES II Pielikuma 1.1. un 1.2. apakšpunkts | Noteikumu projekta 1.punkts | Pārņemts pilnībā | Stingrākas prasības neparedz |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.  Kādēļ? | Nav attiecināms | | |
| Cita informācija | Nav | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projektam tika nodrošināta sabiedrības līdzdalība, ievietojot paziņojumu Satiksmes ministrijas mājaslapā sadaļā “Sabiedrības līdzdalība”. |
| 2. | Sabiedrības līdzdalība projekta izstrādē | Nav |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Satiksmes ministrija, Ekonomikas ministrija, VAS “Ceļu satiksmes drošības direkcija”. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde tiks nodrošināta esošo cilvēkresursu ietvaros, līdz ar to tas neparedz jaunu institūciju izveidi vai esošo institūciju likvidāciju vai reorganizāciju. |
| 3. | Cita informācija | Nav. |

Iesniedzējs:

Satiksmes ministrs U. Augulis

Vīza: valsts sekretārs K.Ozoliņš

Z.Siliņa

67028332

Zane.Silina@sam.gov.lv